PATVIRTINTA

Kauno lopšelio-darželio „Žvangutis“

2020 m. gegužės 14 d.

Įsakymo Nr.V-124

**KAUNO LOPŠELIO-DARŽELIO „ŽVANGUTIS“**

**VAIKŲ UGDYMO ORGANIZAVIMO TVARKOS APRAŠAS**

1. Vaikai į Kauno lopšelį-darželį „Žvangutis“ (toliau – Įstaiga) priimami tik įvertinus vaiko tėvų (įtėvių, globėjų) pateiktą ugdymo įstaigai deklaraciją.
2. Vaikus į Įstaigą atveda ir pasiima tėvai, įtėviai ar globėjai (toliau – tėvai).
3. Į Įstaigą gali būti vedami ir priimami tik sveiki vaikai, kuriems nepasireiškė viršutinių kvėpavimo takų infekcijų požymių (pvz.: sloga, kosulys, pasunkėjas kvėpavimas), ūmių žarnyno infekcijų ir kitų užkrečiamųjų ligų požymių.
4. Tėvai, atlydintys ir pasiimantys vaikus, privalo:

* dėvėti nosį ir burną dengiančias priemones (veido kaukes, respiratorius ar kitas priemones);
* įėję į Įstaigos tambūrą dezinfekuoti rankas;
* atsakyti į visuomenės sveikatos specialisto ar į Įstaigos vadovo paskirto darbuotojo klausimus apie vaikų, šeimos narių sveikatos būklę.

1. Tėvai vaikus į Įstaigą turi atvesti nuo 7.30 val. iki 9.00val. ir pasiimti iki 18.00 val.
2. Tėvai, kilus įtarimui, kad vaikui pasireiškė viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių, nedelsiant telefonu informuoja grupės pedagogą ir kreipiasi į vaiką gydantį šeimos gydytoją;
3. Atėjus pasiimti vaiką iš įstaigos (vaikui esant grupėje) tėvai privalo prie įėjimo į darželį (tambūre) paskambinti grupės telefonu ir vaikas bus palydėtas iki atėjusio jį pasiimti asmens. Vaikui esant lauke tėvai vaiką pasiima iš aikštelės.
4. Kiekvieną dieną vaikus sutinka visuomenės sveikatos specialistas ar Įstaigos vadovo paskirtas darbuotojas Įstaigos tambūre.
5. Tėvams į grupes eiti draudžiama.
6. Kiekvieną dieną atvedus vaiką į Įstaigą visuomenės sveikatos specialistas ar Įstaigos vadovo paskirtas darbuotojas privalo matuoti kūno temperatūrą ir paklausti vaiką atvedusių Tėvų ar vaikas, kiti kartu gyvenantys šeimos nariai neturi ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz.: karščiavimas, sloga, kosulys, pasunkėjęs kvėpavimas, viduriavimas, vėmimas ir pan.). Vaiko kūno temperatūros rodmenys ir kita su sveikata susijusi informacija pažymima sveikatos būklės vertinimo žurnale.
7. Jeigu su vaiku kartu gyvenantys šeimos nariai turi ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz.: karščiavimas, sloga, kosulys, pasunkėjęs kvėpavimas, viduriavimas, vėmimas ir pan.), vaikas į Įstaigą nepriimamas.
8. Vaikui sunegalavus, grupės auklėtojas išveda vaiką į atskirą tam pritaikytą patalpą, kur pamatuojama temperatūra, įvertinama vaiko sveikatos būklė ir informuojami vaiko tėvai. Kol atvyks tėvai, vaikas pasilieka visuomenės sveikatos specialistu arba grupės, kurią jis lanko darbuotoju. Atvykus tėvams pasiimti vaiko, patalpa dezinfekuojama.
9. Prieš pradedant vaikų priėmimą į Įstaiga turi būti pasirengusi įgyvendinti Sveikatos apsaugos ministro – valstybės lygio ekstremaliosios situacijos valstybės operacijų vadovo rekomendacijas:

* šalia įėjimų į įstaigą ir patalpas sudaryti galimybes rankų dezinfekcijai, gerai matomoje vietoje pakabinti rankų dezinfekcijai skirtas priemonės;
* šalia įėjimų į įstaigą ir patalpas pakabinti informaciją apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.);
* priežiūros paslaugų teikimo vietoje būtų sudarytos tinkamos sąlygos darbuotojų ir vaikų rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo);
* patalpas vėdinti prieš atvykstant vaikams ir ne rečiau kaip 2 kartus per dieną;
* patalpų aplinką valyti atsižvelgiant į Lietuvos Respublikos sveikatos apsaugos ministerijos parengtas rekomendacijas patalpų valymui COVID-19 pandemijos metu.

1. Ikimokyklinių įstaigų darbuotojai privalo:

* pateikti deklaraciją;
* kiekvieną dieną pasimatuoti kūno temperatūrą iškart atvykus į darbą. Įstaigos vadovas turi numatyti kur ši informacija bus fiksuojama;
* vykdantys vaikų priėmimą į įstaigą dėvėti nosį ir burną dengiančias apsaugos priemones;
* maksimaliai laikytis grupių izoliacijos principo: darbuotojai turi dirbti tik vienoje grupėje, o vaikai nuolatos turi lankyti tą pačią grupę;
* grupės veiklą vykdyti taip, kad būtų išvengta skirtingas grupes lankančių vaikų kontakto tiek patalpose, tiek lauke;
* neorganizuoti bendrų veiklų kelioms vaikų grupėms;
* užtikrinti, kad su vaikais neturėtų kontakto darbuotojai, į kurių pareigas neįeina tiesioginis darbas su vaikais;
* pasireiškus viršutinių kvėpavimo takų ligų, ūmių žarnyno infekcijų ir kt. susirgimų požymiams (karščiavimas (37,3 °C ir daugiau), sloga, kosulys, čiaudulys, pasunkėjęs kvėpavimas, viduriavimas, vėmimas ir pan.), nedelsiant nusišalinti nuo darbo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_